CELEX: 32007D0842
Language: sk
Date: 2007-12-06 00:00:00
Title: 2007/842/ES: Rozhodnutie Komisie zo 6. decembra 2007 , ktorým sa mení a dopĺňa rozhodnutie 2004/4/ES, ktorým sa členské štáty oprávňujú dočasne prijať mimoriadne opatrenia proti šíreniu Pseudomonas solanacearum (Smith) Smith vo vzťahu k Egyptu [oznámené pod číslom K(2007) 5898]

18.12.2007   
            
            
               SK
            
            
               Úradný vestník Európskej únie
            
            
               L 332/80
            
         
      ROZHODNUTIE KOMISIE
   
   zo 6. decembra 2007,
   ktorým sa mení a dopĺňa rozhodnutie 2004/4/ES, ktorým sa členské štáty oprávňujú dočasne prijať mimoriadne opatrenia proti šíreniu Pseudomonas solanacearum (Smith) Smith vo vzťahu k Egyptu
   [oznámené pod číslom K(2007) 5898]
   (2007/842/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3,
   keďže:
   
               (1)
            
            
               Podľa rozhodnutia Komisie 2004/4/ES (2) sa hľuzy Solanum tuberosum L. s pôvodom v Egypte v podstate nesmú dovážať do Spoločenstva. Pre dovoznú sezónu 2006/2007 bol však vstup takýchto hľúz do Spoločenstva povolený z „oblastí bez výskytu škodlivých organizmov“ a za predpokladu splnenia osobitných podmienok.
            
         
               (2)
            
            
               Počas dovoznej sezóny 2006/2007 bolo zaznamenané jedno zachytenie Pseudomonas solanacearum (Smith) Smith.
            
         
               (3)
            
            
               Egypt na toto zachytenie reagoval uspokojivým spôsobom. Príslušná oblasť sa zo zoznamu „oblastí bez výskytu škodlivých organizmov“ pre dovoznú sezónu 2007/2008 vymazala.
            
         
               (4)
            
            
               Na základe informácií, ktoré Egypt poskytol, Komisia stanovila, že za predpokladu splnenia určitých podmienok neexistuje riziko šírenia Pseudomonas solanacearum (Smith) Smith vstupom hľúz Solanum tuberosum L. do Spoločenstva z oblastí Egypta bez výskytu škodlivých organizmov.
            
         
               (5)
            
            
               Vstup hľúz Solanum tuberosum L. s pôvodom v „oblastiach bez výskytu škodlivých organizmov“ v Egypte do Spoločenstva by mal byť preto povolený na dovoznú sezónu 2007/2008.
            
         
               (6)
            
            
               Rozhodnutie 2004/4/ES by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Rozhodnutie 2004/4/ES sa mení a dopĺňa takto:
   
               1.
            
            
               V článku 2 ods. 1 sa roky „2006/2007“ nahrádzajú rokmi „2007/2008“.
            
         
               2.
            
            
               V článku 4 sa dátum „31. augusta 2007“ nahrádza dátumom „31. augusta 2008“.
            
         
               3.
            
            
               V článku 7 sa dátum „30. septembra 2007“ nahrádza dátumom „30. septembra 2008“.
            
         
               4.
            
            
               Príloha sa mení a dopĺňa takto:
               
                           a)
                        
                        
                           v bode 1 písm. b) bode iii) sa roky „2006/2007“ nahrádzajú rokmi „2007/2008“;
                        
                     
                           b)
                        
                        
                           v bode 1 písm. b) bode iii) druhej zarážke sa dátum „1. januárom 2007“ nahrádza dátumom „1. januárom 2008“;
                        
                     
                           c)
                        
                        
                           v bode 1 písm. b) bode xii) sa dátum „1. januárom 2007“ nahrádza dátumom „1. januárom 2008“.
                        
                     
         Článok 2
   Toto rozhodnutie je určené členským štátom.
   
      V Bruseli 6. decembra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2007/41/ES (Ú. v. EÚ L 169, 29.6.2007, s. 51).
   
      (2)  Ú. v. EÚ L 2, 6.1.2004, s. 50. Rozhodnutie naposledy zmenené a doplnené rozhodnutím 2006/749/ES (Ú. v. EÚ L 302, 1.11.2006, s. 47).